Upė
Štai upė srovena... Apaugus žolynais,
Ji slepia melsvąsias bangas nuo žmonių...
Krantai nuberti jos kvapniais margumynais
Pražydo, sukvipo tarp krūmų žalių...
Kokia dekoracija... Meilios svajonės
Mane taip ir supa paukštelio sparnais,
Aš linksmas, aš giedu, užmiršęs kariones,
Žaidžiu aš margųjų gėlelių žiedais...
Paukštelis dainuoja, ir mano tėvynę
Jo dainos ramina taip meiliai, šventai,
Lyg, rodos, jis didvyrių mini gadynę,
Kai širdį žavėjo giružės balsai,
Ir pievomis skrieja, kur, vargą pažinę,
Vėl ilgisi laisvės anūkai-vergai...

Eilėraščiai